"Félelmetes, ami itt uralkodik!" Fotókat kaptunk Olaszországban rekedt magyar diákoktól - Blikk Rúzs "Félelmetes, ami itt uralkodik!" Fotókat kaptunk Olaszországban rekedt magyar diákoktól - Blikk Rúzs
2020. már. 21. 14:46
"Félelmetes, ami itt uralkodik!" Fotókat kaptunk Olaszországban rekedt magyar diákoktól
Olaszországból jelentkeztek be Erasmuson lévő diákok.
Erről mesélnek.
Már mi is többször beszámoltunk arról, hogy az Olaszországban lakók csak későn kezdték el komolyan venni a koronavírussal kapcsolatos óvintézkedéseket. A helyzet kaotikussá vált, nem csak a forgalom állt le teljesen, de a boltokban, gyógyszertárakban, drogériákban is csak kettesével mehetnek be a vásárlók. Vannak a jelenlegi helyzetnek magyar elszenvedői is: többen is kint rekedtek az Erasmus program miatt.
Dózsa Alexandra, az egyik diák elmondása szerint drámai a helyzet. Leállt a teljes tömegközlekedés, az embereket folyamatosan rendőrök ellenőrzik az utcákon. Bár a boltok nincsenek kifosztva, elmondása szerint félelmetes a helyzet. Kötelező betartani az emberek közötti tisztes távolságot, szinte mindenki maszkot, illetve kesztyűt visel. Az egyetlen öröm, hogy sokan a teraszok ablakából zenélnek, tapsolnak, ezzel is megköszönve az egészségügyben dolgozók áldozatos munkáját.
A következőkben az általa rögzített képeket mutatjuk, hogy érzékelhető legyen, mennyire kihalt minden az országban:
Éppen csak egy-két ember mozog a városban, ők is sietnek haza.
Kihaltak a bárok, az emberek otthonaikban maradnak, amíg el nem múlik a veszély.
Az olasz Macerata város pizzázói is teljesen kihaltak. Sehol egy lélek. Szinte minden boltot bezártak.
Akik pedig még így sem hinnék el a helyzet súlyosságát, a kint maradt diákok figyelmeztető YouTube-vlogokat is csináltak, mellyel fel szeretnék hívni a figyelmét mindenkinek, hogy ez a helyzet nem játék.